الاتحاد الدولي لكرة القدم “فيفا” نزل على الرجاء البيضاوي مرة اخرى، بعدما فرض عليه تسديد مبلغ 260 مليون سنتيم لفائدة لاعبه السابق ليما مابيدي. اللاعب الكونگولي اضطر للجوء إلى الاتحاد الدولي باش ياخد رزقو من الرجاء البيضاوي، بعدما رفض مسؤولي الاخير تسديد ما بذمتهم لفائدة مابيدي رغم المحاولات اللي دار اللاعب الكونغولي باش ينهي الخلاف بشكل ودي. وسبق لهاد اللاعب أن اشتكى من سوء معاملة مسؤولي الرجاء البيضاوي منذ أن رفض تمديد عقده مع الفريق الأخضر. هاد المبلغ، غادي يزيد يأزم الرجاء اللي مازال عندو ملفات نزاعات بالفيفا من أبرزها ديال مدربه السابق امحمد فاخر. 
الفيفا نزلات على الرجاء ب260 مليون لفائدة مابيدي وغرقاتو مرة أخرى